pythainlp/thai-financial-dataset huggingface dataset:
6.  โครงการในอนาคต

ในปัจจุบันบริษัทที่ดำเนินธุรกิจขายตรงเช่าซื้อสำหรับเครื่องใช้ไฟฟ้าภายในบ้านมีอยู่เพียง 3
บริษัทใหญ่ๆซึ่งได้แก่ บริษัทไมด้าลิสซิ่ง บริษัท ดีอีแคปปิตอล และบริษัท ซิงเกอร์ประเทศไทย
แต่เนื่องจากบริษัทไมด้าลิสซิ่ง
และบริษัทดีอีแคปปิตอลได้หันไปเน้นลงทุนในธุรกิจด้านอื่นคงเหลือแต่เพียงบริษัท ซิงเกอร์ประเทศไทย
ที่ยังคงมุ่งมั่นที่จะพัฒนาธุรกิจนี้ให้มีการเติบโตเพิ่มขึ้น
ด้วยเล็งเห็นว่าอัตราการเติบโตของธุรกิจเครื่องใช้ไฟฟ้าเริ่มอิ่มตัวแล้วจากอัตราการเป็นเจ้าของเครื่องใช้ไฟฟ้าภายในบ้านอันได้แก่
โทรทัศน์ และตู้เย็นที่มีถึง 98 และ 90 เปอร์เซ็นต์ตามลำดับ
อีกทั้งการดำเนินธุรกิจเช่าซื้อนี้มีความเสี่ยงมากที่จะไม่ได้รับการชำระเงิน แต่ผู้บริหารของบริษัท
ซิงเกอร์ประเทศไทยกลับมองว่าการเติบโตของเครื่องใช้ไฟฟ้าอันได้แก่
โทรทัศน์และตู้เย็นนั้นไม่ได้มีแค่เพียง 2 และ 10 เปอร์เซ็นต์ดังกล่าว
กลับมองว่าอัตราการเติบโตของเครื่องใช้ไฟฟ้าดังกล่าวมีถึง 98 และ 90
เปอร์เซ็นต์ภายใต้การมองตลาดแบบสินค้าแทนที่ (Replacement Market)
ประกอบกับศักยภาพของบริษัทซิงเกอร์ประเทศไทยที่ได้ดำเนินธุรกิจขายตรงเช่าซื้อสำหรับเครื่องใช้ไฟฟ้านี้มามากกว่า
100 ปี ดังนั้นบริษัทจึงได้วางแผนการตลาดในช่วงระยะ 2-5
ปีข้างหน้านี้หันมาพัฒนาธุรกิจด้านนี้ให้มีการเติบโตอย่างยั่งยืนด้วยการ

-   ปรับปรุงคุณภาพเครื่องใช้ไฟฟ้าภายในบ้านภายใต้ยี่ห้อ ซิงเกอร์ (SINGER)
    ให้มีคุณภาพดีขึ้นจากข้อบกพร่องที่เกิดขึ้นในอดีต

-   พัฒนาการให้บริการหลังการขาย ด้วยการให้บริการซ่อมถึงบ้านลูกค้า (Service at home)
    สำหรับเครื่องใช้ไฟฟ้าภายในบ้านทุกชนิดทุกยี่ห้อ

-   ให้บริการสินค้าตีแลก (Trade-in)
    สำหรับเครื่องใช้ไฟฟ้าภายในบ้านทุกชนิดทุกยี่ห้อของลูกค้าในราคาตั้งแต่ 1,000 – 4,000
    บาท

-   พัฒนาศูนย์พิจารณาเครดิตก่อนขาย (Credit Center
    Offices)ที่ได้จัดตั้งขึ้นในแต่ละเขตให้สามารถทำการพิจารณาเครดิตลูกค้าก่อนที่จะมีการขายให้มีประสิทธิภาพมากชึ้น

-   จัดให้มีการรับสมัครพนักงานขายที่ได้รายได้จากค่านายหน้าจากการขายเพิ่มขึ้น
    พร้อมกับจัดตั้งหน่วยขายเพิ่มขึ้น (Sale Units)

-   ฝึกอบรมให้พนักงานขายมีความรู้เรื่องเกี่ยวกับสินค้าและบริการ
    เพื่อนำเสนอให้กับลูกค้าได้ตามที่ลูกค้าต้องการ

-   พัฒนาปรับปรุงระบบสารสนเทศ
    (IT)ในการปฏิบัติงานระหว่างสำนักงานใหญ่กับสาขาให้เป็นระบบเชื่อมโยง (Net Work)
    ที่มีประสิทธิภาพมากยิ่งขึ้น

-   จัดตั้งหน่วยงานอิสระในการติดตามหนี้สูญที่เกิดขึ้น

ด้วยการจัดการดังกล่าว พร้อมกับโอกาสทางการตลาดที่คู่แข่งขันโดยตรงหันไปทำธุรกิจด้านอื่น
บริษัทคาดว่ายอดขายจากเครื่องใช้ไฟฟ้าภายในบ้านจะกลับคืนมา
จนทำให้บริษัทสามารถพลิกฟื้นกลับมามีกำไรได้ภายในปี 2551 และหลังจากนั้น
บริษัทก็จะทำการปรับปรุงและเพิ่มร้านสาขาเพื่อรองรับยอดขายและบริการที่เพิ่มขึ้น

เพื่อป้องกันความเสี่ยงที่อาจจะเกิดขึ้นกับเศรษฐกิจ
และปัจจัยอื่นที่นอกเหนือจากการควบคุมของบริษัทจนทำให้แผนการตลาดไม่เป็นไปตามที่คาดคะเน
ในปี 2551 บริษัทจะไม่ลงทุนในการปรับปรุงและเพิ่มร้านสาขา
คงแต่เพิ่มพนักงานขายที่ได้รายได้จากค่านายหน้าจากการขายเท่านั้น
[] แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม พ.ศ. 2550

บริษัท ซิงเกอร์ประเทศไทย จำกัด (มหาชน)

สารบัญ FILE

ปกหน้าและสารบัญ singerta.doc

ส่วนที่ 1 ข้อมูลสรุป (Executive Summary) singertb.doc

ส่วนที่ 2 บริษัทที่ออกหลักทรัพย์ singertc.doc

2-2 ปัจจัยความเสี่ยง singertd.doc

2-7 ลักษณะการประกอบธุรกิจ singerte.doc

2-10 การประกอบธุรกิจของแต่ละสายผลิตภัณฑ์ singertf.doc

2-19 การวิจัยและการพัฒนา singertg.doc

2-20 ทรัพย์สินที่ใช้ในการประกอบธุรกิจ singerth.doc

2-22 โครงการในอนาคต singerti.doc

2-23 ข้อพิพาททางกฎหมาย singert1.doc

2-24 โครงสร้างเงินทุน singertk.doc

2-29 การจัดการ singertl.doc

2-43 การควบคุมภายใน singertm.doc

2-46 รายการระหว่างกัน singertn.doc

2-48 ฐานะการเงินและผลการดำเนินงานและค่าสอบบัญชี singerto.doc

2-53 ข้อมูลอื่นที่เกี่ยวข้อง singertp.doc

ส่วนที่ 3 การรับรองความถูกต้องของข้อมูล singertq.doc

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท singertr.doc

เอกสารแนบ 2 รายละเอียดเกี่ยวกับกรรมการของบริษัทย่อย singerts.doc

เอกสารแนบ 3 อื่นๆ singertt.doc
ส่วนที่ 2

แบบรายงานการเปิดเผยข้อมูลเพิ่มเติมของบริษัทที่ออกหุ้น (แบบ 56-1)

บริษัท ซิงเกอร์ประเทศไทย จำกัด (มหาชน)

บริษัท ซิงเกอร์ประเทศไทย จำกัด (มหาชน) เป็นผู้จำหน่ายผลิตภัณฑ์ที่มีเครื่องหมายการค้า "
ซิงเกอร์ " เช่น จักรเย็บผ้า เครื่องใช้ไฟฟ้าต่าง ๆ นอกจากนี้ยังจำหน่าย
เครื่องใช้ไฟฟ้ายี่ห้อต่างๆ รวมทั้งผลิตภัณฑ์อื่น ๆ เช่น รถจักรยานยนต์ จานดาวเทียม
เครื่องคอมพิวเตอร์ส่วนบุคคล (Personal Computer) เป็นต้น
เพื่อสนองตอบต่อความต้องการของลูกค้า ภายใต้การขายผ่อนชำระ
ผ่านร้านค้าปลีกซึ่งเป็นสาขาของบริษัทเอง และผ่านทางตัวแทนจำหน่ายต่างๆ

สำนักงานใหญ่ตั้งอยู่ : เลขที่ 72 อาคาร กสท โทรคมนาคม ชั้น 17 ถนนเจริญกรุง แขวงบางรัก

เขตบางรัก กรุงเทพมหานคร 10500

เลขทะเบียนบริษัท : 0107537000050

ทุนจดทะเบียน : 283,500,000 บาท (หุ้นสามัญ 283,500,000 หุ้น มูลค่าที่ตราไว้หุ้นละ 1
บาท)

ทุนชำระแล้ว : 270,000,000 บาท (หุ้นสามัญ 270,000,000 หุ้น มูลค่าที่ตราไว้หุ้นละ 1 บาท)

โทรศัพท์ : 0-2352-4777

โทรสาร : 0-2352-4799

Call Center : 0-2234-7171

Home page : http:// www.singerthai.co.th
4.  การวิจัยและการพัฒนา

การวิจัยทางการตลาด

บริษัทฯ ได้จัดให้มีการวิจัยทางการตลาดสำหรับกลุ่มเครื่องใช้ไฟฟ้า และผลิตภัณฑ์ต่างๆ ที่บริษัทฯ
จำหน่าย ในรูปแบบของการแลกเปลี่ยนข้อมูลทางการตลาดกับสถาบันวิจัยที่มีชื่อเสียง
นอกจากนี้บริษัทมีการว่าจ้างบริษัทวิจัยการตลาดเพื่อทำการวิจัยโดยตรงกับผู้บริโภค
เพื่อที่จะศึกษาและทำความเข้าใจกลุ่มลูกค้าหลักในสินค้าแต่ละประเภท
หาข้อมูลว่าตราสินค้าใดคือคู่แข่งของซิงเกอร์ในแต่ละประเภทสินค้า
ทำความเข้าใจถึงจุดเด่นและจุดด้อยของสินค้าซิงเกอร์ในแต่ละประเภทสินค้า
และเพื่อพัฒนาสินค้าและบริการของซิงเกอร์ให้ดียิ่งขึ้น

การพัฒนาสินค้าใหม่ 

สำหรับการพัฒนาสินค้าใหม่ เนื่องจากบริษัทสั่งซื้อสินค้าจากผู้ผลิตในประเทศในลักษณะของ OEM
(Original Equipment Manufacturer) กล่าวคือ ผู้ผลิตจะผลิตสินค้าภายใต้เครื่องหมาย
“SINGER” ให้แก่บริษัท ซึ่งสินค้าดังกล่าวได้มีการพัฒนาทางด้านนวัตกรรมและเทคโนโลยีใหม่
อยู่ตลอดเวลาจากบริษัทฯผลิตซึ่งเป็นผู้มีความชำนาญทางด้านนี้
โดยบริษัทฯเพียงแต่พิจารณาเลือกสรรสินค้าที่มีคุณภาพและการใช้งานที่มีประสิทธิภาพ
และเหมาะสมกับสภาวะตลาดในปัจจุบัน
เพื่อนำเสนอผลิตภัณฑ์ที่ดีและเหมาะสมกับความต้องการให้แก่ลูกค้าภายใต้ชื่อ SINGER

นอกจากนี้การพัฒนาสินค้าใหม่ภายใต้เครื่องหมาย “SINGER” แล้ว
บริษัทยังได้คัดเลือกสินค้าที่มีศักยภาพและมีเหมาะสมกับกลุ่มเป้าหมายของบริษัท
ที่ไม่ได้ใช้เครื่องหมายการค้า “SINGER” เช่น จานดาวเทียมสามารถ
หรือเครื่องคอมพิวเตอร์เอสวีโอเอ
ซึ่งสินค้าเหล่านี้นอกจากจะสามารถลดต้นทุนและระยะเวลาในการพัฒนาสินค้าใหม่ได้แล้ว
ยังสามารถช่วยขยายตลาดให้กว้างขวางและครอบคลุมกลุ่มเป้าหมายมากยิ่งขึ้นอีกด้วย

-   การพัฒนาระบบสารสนเทศ

บริษัท ฯ ได้มีการคัดเลือก IFS Application ซึ่งเป็นระบบ Enterprise Resource
Planning มาใช้ในการจัดการและการบริหาร บริษัทฯ จะนำโซลูชั่นต่างๆ ของ IFS
Application มาใช้ในองค์กร อาทิเช่น แอพพลิเคชั่นทางด้านระบบบริหารงานบัญชี ระบบเช่าซื้อ
ระบบการเคลื่อนย้ายสินค้า (Logistic) ระบบควบคุมสินค้าคงคลัง,
ระบบบริหารงานทรัพยากรบุคคล ระบบการจัดการการให้บริการและระบบเพิ่มประสิทธิผลทางธุรกิจ
บริษัทฯ มีความมุ่งมั่นที่จะพัฒนาให้มีระบบข้อมูลมีการเชื่อมโยงถึงกันได้อย่างสมบูรณ์แบบ
รวมถึงระบบที่ใช้ในการวัดผล ประเมินผลการทำงานต่าง ๆ
ซึ่งจะครอบคลุมถึงการดำเนินงานของธุรกิจในทุก ๆ ด้าน
เพื่อช่วยให้องค์กรบรรลุถึงเป้าหมายการเติบโตทางธุรกิจให้ดียิ่งขึ้น

ขณะนี้อยู่ในขั้นตอนของการลงระบบเช่าซื้อให้กับสาขาต่าง ๆ กว่า สองร้อยสาขา อันเป็นระยะที่ 1
กำหนดแล้วเสร็จประมาณไตรมาสแรกของปี 2552 ระบบดังกล่าวจะช่วยให้การกำกับดูแลสาขาต่าง
ๆ ทั่วประเทศมีประสิทธิภาพยิ่งขึ้น ตลอดจนการลดขั้นตอน และการใช้เอกสารต่าง ๆ
ซึ่งจะส่งผลให้มีการประมวลผลที่รวดเร็ว
2.  ข้อมูลการดำรงตำแหน่งเป็นผู้บริหารและกรรมการมีอำนาจควบคุมในบริษัทย่อย บริษัทร่วม
    หรือบริษัทที่เกี่ยวข้อง

+----------------+--------------+-----------------------+--------------+
| รายชื่อ          | บมจ. ซิงเก    | บริษัทย่อย               |              |
|                | อร์ประเทศไทย  |                       |              |
+----------------+--------------+-----------------------+--------------+
|                |              | บ. อุตสาหกรรม ซิงเกอร์   | บ. ซิงเกอร์    |
|                |              | (ประเทศไทย) จำกัด      | (โบรคเกอร์)   |
|                |              |                       | จำกัด         |
+----------------+--------------+-----------------------+--------------+
| นายวิพจน์        | //           | /, //                 | /, //        |
| เชี่ยวชาญ        |              |                       |              |
+----------------+--------------+-----------------------+--------------+
| นายบุญยง ตันสกุล  | /, //        | /, //                 | /, //        |
+----------------+--------------+-----------------------+--------------+
| นายไพฑูรย์       | //           | /, //                 | /, //        |
| ศุกร์คณาภรณ์      |              |                       |              |
+----------------+--------------+-----------------------+--------------+

หมายเหตุ:- / = กรรมการ

x = ประธานกรรมการ

// = คณะฝ่ายจัดการ

• ไม่มีบริษัทย่อยบริษัทใดที่มีรายได้เกินกว่าร้อยละ 10
ของรายได้รวมตามงบกำไรขาดทุนรวมของปีบัญชีสิ้นสุด ณ วันที่ 31 ธันวาคม 2550
ส่วนที่ 1

ข้อมูลสรุป (Executive Summary)

บริษัท ซิงเกอร์ประเทศไทย จำกัด (มหาชน) เป็นผู้จัดจำหน่ายจักรเย็บผ้า
เครื่องใช้ไฟฟ้าภายในบ้านยี่ห้อ “ซิงเกอร์” และยังคงจำหน่ายเครื่องใช้ไฟฟ้ายี่ห้อต่าง ๆ
รวมทั้งผลิตภัณฑ์อื่น ๆ เช่น รถจักรยานยนต์ จานดาวเทียม เครื่องคอมพิวเตอร์ส่วนบุคคล
(Personal Computer) เป็นต้น
เพื่อสนองตอบความต้องการของลูกค้าซึ่งส่วนใหญ่อาศัยอยู่ในต่างจังหวัด โดยที่มากกว่าร้อยละ 95
ของยอดขายเป็นการขายตรงทั้งหมด และประมาณร้อยละ 90 ของยอดขายเป็นการขายแบบเช่าซื้อ
การขายตรงจะผ่านผู้แทนซิงเกอร์มากกว่า 5,000 คน กระจายตามสาขาต่าง ๆ มากกว่า 200
สาขาทั่วประเทศไทย แม้ว่าบริษัทจะดำเนินธุรกิจนี้มานานกว่า 100 ปี
แต่บริษัทก็ยังได้ให้ความสำคัญกับการบริหารความเสี่ยงที่อาจจะเกิดขึ้นจากสภาพแวดล้อมทั้งภายในและภายนอกที่เปลี่ยนแปลงไปดังรายละเอียดที่ปรากฎในหัวข้อ
“ปัจจัยความเสี่ยง”

ในปี 2550 บริษัทมีรายได้จากการขายและดอกเบี้ยรับลดลงจาก 3,773.80 ล้านบาทในปี 2549
มาเท่ากับ 2,467.47 ล้านบาทหรือลดลงเท่ากับ 34.6%
ทั้งนี้สืบเนื่องมาจากการขยายตัวของเศรษฐกิจไทยที่ลดลงอันเป็นผลจากการชะลอตัวของการใช้จ่ายและการลงทุนภาคเอกชน
อีกทั้งบริษัทได้มีการหันมาเน้นในธุรกิจเช่าซื้อเครื่องใช้ไฟฟ้าภายในบ้านแทนรถจักรยานยนต์
จึงทำให้ยอดจำหน่ายของรถจักรยานยนต์ลดลงเท่ากับ 842.87ล้านบาทหรือลดลงเท่ากับ 57%
เมื่อเทียบกับปีก่อน
ประกอบกับการพิจารณาอนุมัติเครดิตที่เข้มงวดมากขึ้นด้วยการจัดให้มีการอนุมัติเครดิตก่อนขาย
และการไม่อนุญาตให้มีการขายแบบเช่าซื้อในร้านสาขาที่ตั้งอยู่ในเขตสามจังหวัดภาคใต้
แต่เมื่อมาพิจารณาในเรื่องของผลประกอบการของบริษัทแล้วพบว่าบริษัทมีผลประกอบการที่ดีขึ้นโดยมีผลขาดทุนเพียง
500 ล้านบาท ซึ่งเมื่อเทียบกับปี 2549 ที่มีผลขาดทุนถึง 1,233 ล้านบาท
ถือว่ามีการปรับปรุงที่ดีขึ้นอย่างเห็นได้ชัด
ผลประกอบการที่ดีขึ้นนี้ถือเป็นสัญญาณที่แสดงให้เห็นถึงแนวโน้มที่จะดีขึ้นของบริษัทในอนาคต

สำหรับปี 2551 บริษัทยังคงมุ่งเน้นในการขายเครื่องใช้ไฟฟ้าภายในบ้าน
ซึ่งบริษัทถือว่าเป็นตลาดสินค้าแทนที่ (Replacement Market) ที่สามารถนำกลยุทธ์ตีแลก
(Trade-in) มาใช้แลกเปลี่ยนสินค้า ทุกชนิด ทุกยี่ห้อ ของลูกค้ากับสินค้าเครื่องใช้ไฟฟ้าของบริษัท
กลยุทธ์ในอนาคตของบริษัทยังคงเน้นในธุรกิจเช่าซื้อเครื่องใช้ไฟฟ้าภายในบ้านกับลูกค้าในประเทศไทยที่อาศัยอยู่ตามชนบท
ซึ่งบริษัทได้ดำเนินธุรกิจอยู่ในตลาดนี้มามากกว่า 100 ปีแล้ว กลยุทธ์นี้สามารถสร้างโอกาสทางธุรกิจ
ในตลาดสินค้าแทนที่ให้กับบริษัทได้อย่างมหาศาล
บริษัทคาดว่าจะเป็นบริษัทเดียวในประเทศไทยที่ประกอบธุรกิจขายตรงแบบเช่าซื้อ
จากการพัฒนาและขยายธุรกิจด้วยการเพิ่มจำนวนพนักงานขายที่มีรายได้จากค่านายหน้าและหน่วยขายให้มากขึ้น

ณ สิ้นธันวาคมปี2550 บริษัทมีทรัพย์สินทั้งหมด 2,492 ล้านบาท
โดยประกอบด้วยลูกหนี้เช่าซื้อสุทธิเท่ากับ 1,581 ล้านบาท สินค้าคงเหลือเท่ากับ 230 ล้านบาท
ที่ดิน อาคารและอุปกรณ์เท่ากับ 420 ล้านบาท และอื่น ๆ เท่ากับ 261 ล้านบาท
ในขณะที่อัตราส่วนหนี้สินต่อส่วนของผู้ถือหุ้นอยู่ที่ 2.99 เท่า

บริษัทย่อย

-   บริษัท ซิงเกอร์ (โบรคเกอร์) จำกัด ประกอบธุรกิจตัวแทนขายกรรมธรรม์ประกันชีวิตให้แก่
    บริษัท

  เมืองไทยประกันชีวิต จำกัด ผ่านพนักงานขายตรงของบริษัทฯ เฉพาะที่มีใบอนุญาตตัวแทน
  ประกันชีวิต

-   บริษัท อุตสาหกรรมซิงเกอร์ (ประเทศไทย) จำกัด ได้หยุดดำเนินงานในปี 2545
    และทรัพย์สินทั้งหมด

  ได้จำหน่ายไปแล้วตั้งแต่ปี 2547 รายได้หลักของ บริษัท อุตสาหกรรมซิงเกอร์ (ประเทศไทย)
  จำกัด

  ในปัจจุบันจะเป็นดอกเบี้ยรับอันเนื่องมาจากเงินให้กู้ยืมกับบริษัทฯ
เอกสารแนบ 3 อื่น ๆ

-   รายงานของผู้สอบบัญชีรับอนุญาต

เอกสารแนบ 3

รายงานของผู้สอบบัญชีรับอนุญาต

  เสนอ ผู้ถือหุ้นของบริษัท ซิงเกอร์ประเทศไทย จำกัด (มหาชน)

  ข้าพเจ้าได้ตรวจสอบงบดุลรวมและงบดุลเฉพาะกิจการ ณ วันที่ 31 ธันวาคม 2550 และ 2549
  งบกำไรขาดทุนรวมและงบกำไรขาดทุนเฉพาะกิจการ
  งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
  และงบกระแสเงินสดรวมและงบกระแสเงินสดเฉพาะกิจการ
  สำหรับปีสิ้นสุดวันเดียวกันของแต่ละปีของบริษัท ซิงเกอร์ ประเทศไทย จำกัด (มหาชน)
  และบริษัทย่อย และของเฉพาะบริษัท ซิงเกอร์ประเทศไทย จำกัด (มหาชน) ตามลำดับ
  ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
  ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า

  ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
  การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
  การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
  ซึ่งผู้บริหารเป็นผู้จัดทำขึ้นตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
  ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

  ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้
  แสดงฐานะการเงินรวมและฐานะการเงินเฉพาะกิจการ ณ วันที่ 31 ธันวาคม 2550 และ 2549
  ผลการดำเนินงานรวมและผลการดำเนินงานเฉพาะกิจการ
  และกระแสเงินสดรวมและกระแสเงินสดเฉพาะกิจการ
  สำหรับปีสิ้นสุดวันเดียวกันของแต่ละปีของบริษัท ซิงเกอร์ประเทศไทย จำกัด (มหาชน)
  และบริษัทย่อยและเฉพาะบริษัท ซิงเกอร์ ประเทศไทย จำกัด (มหาชน)
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  ตามที่อธิบายไว้ในหมายเหตุประกอบงบการเงินข้อ 25 งบการเงินของบริษัทสำหรับปีสิ้นสุดวันที่
  31 ธันวาคม 2549 ได้รับการปรับปรุงใหม่
  อันเป็นผลจากการเปลี่ยนแปลงนโยบายการบัญชีเกี่ยวกับเงินลงทุนในบริษัทย่อยจากวิธีส่วนได้เสียเป็นวิธีราคาทุนและเรียกชื่อใหม่ว่า
  “งบการเงินเฉพาะกิจการ”

  (นายสันติ พงค์เจริญพิทย์)

  ผู้สอบบัญชีรับอนุญาต

  เลขทะเบียน 4623

  บริษัท เคพีเอ็มจี ภูมิไชย สอบบัญชี จำกัด

  กรุงเทพมหานคร

  27 กุมภาพันธ์ 2551
5. สินทรัพย์ของบริษัท ซิงเกอร์ฯ และ บริษัทย่อย

1.  ที่ดิน อาคาร และเครื่องจักร

สินทรัพย์ที่สำคัญของบริษัท ได้แก่ ที่ดินที่จังหวัดพระนครศรีอยุธยา ซึ่งมีเนื้อที่ 22 ไร่ ตั้งอยู่ ณ
ถนนสามโคก-เสนา หลักกิโลเมตรที่ 34 ตำบลบางนมโค อำเภอเสนา จังหวัดพระนครศรีอยุธยา
บนที่ดินแปลงนี้มีการปลูกสร้างอาคาร สำนักงาน คลังสินค้า และโรงอาหาร นอกจากนั้นก็ยังมีที่ดิน
อาคาร และร้านสาขาของบริษัทซึ่งตั้งกระจายตามจังหวัดต่าง ๆ ทั่วประเทศ

จากจำนวนร้านสาขาทั้งหมด 211 ร้าน บริษัทเป็นเจ้าของกรรมสิทธิ์ที่ดิน และอาคารรวม 80 แห่ง
ที่เหลือเป็นร้านสาขาที่บริษัทเช่า ส่วนอาคารสำนักงานใหญ่ ประจำอยู่เลขที่ 72 อาคาร กสท
โทรคมนาคม ชั้น 17 ถนนเจริญกรุง แขวงบางรัก เขตบางรัก กรุงเทพฯ 10500 โดยเช่าจาก
บมจ.กสท โทรคมนาคม สัญญาเช่ามีอายุการเช่า 3 ปี จะสิ้นสุดสัญญาในวันที่ 14 มกราคม 2551
โดยในสัญญาเช่ากำหนดค่าเช่าพื้นที่รวมเป็นเงิน 602,000 บาทต่อเดือน
และค่าบริการรวมเป็นเงินทั้งสิ้น 367,950 บาทต่อเดือน ซึ่งเป็นอัตราเดียวตลอดอายุสัญญาเช่า 3
ปี

มูลค่าตามบัญชีของ ที่ดิน อาคาร และอุปกรณ์ - สุทธิ ณ วันที่ 31 ธันวาคม พ.ศ. 2550 ของบมจ.
ซิงเกอร์ ประเทศไทย และบริษัทย่อย มีจำนวนเท่ากับ 420,175,731 .- บาท

5.2 บริษัทหรือบริษัทย่อยไม่ได้ประกอบธุรกิจพัฒนาอสังหาริมทรัพย์

-----

5.3 สิทธิหรือข้อจำกัดในการประกอบธุรกิจ

สิทธิบัตร ไม่มี

 เครื่องหมายการค้า

  เครื่องหมายการค้า “ SINGER ” และ “ SINGER AT HOME WORLDWIDE ”

  และ ชื่อในทางการค้า “ ซิงเกอร์ ” ที่บริษัทใช้อยู่นั้น
  เป็นไปตามสัญญาอนุญาตการใช้เครื่องหมายการค้า (Trade Mark License Agreement)
  โดยบริษัทต้องจ่ายค่าเครื่องหมายการค้าดังกล่าวให้กับ The Singer Company B.V.
  ในต่างประเทศ คิดเป็นร้อยละ 0.1 ของยอดขายสุทธิเฉพาะสินค้าที่ใช้เครื่องหมาย SINGER
  เท่านั้น ซึ่งเป็นไปตามที่ระบุไว้ในสัญญาที่ทำร่วมกัน

  ค่าธรรมเนียมการบริการ (Offshore Service Agreement) เป็นค่าใช้จ่ายที่ The Singer
  Company BV. ได้ให้ความช่วยเหลือในด้านการบริหารจัดการ และการตลาดแก่บริษั ท
  โดยคำนวณจากร้อยละ 1.0 ของยอดขายสุทธิ ซึ่งเป็นไปตามที่ระบุไว้ในสัญญาที่ทำร่วมกัน

บัตรส่งเสริมการลงทุน ไม่มี 

4.  เงินลงทุนในบริษัทย่อยและบริษัทร่วม

รายละเอียดเงินลงทุนในบริษัทย่อย บริษัทในเครือ บริษัทร่วม และบริษัทที่เกี่ยวข้อง มีดังนี้

 

ชื่อบริษัท ประเภทกิจการและลักษณะธุรกิจ ทุนที่เรียก % การถือหุ้น มูลค่าเงินลงทุน

ชำระแล้ว (ตามราคาทุน)

(บาท) (บาท)

บริษัทย่อย

บริษัท ซิงเกอร์ ประกอบธุรกิจนายหน้าค้า 200,000 99.70 199,400

(โบรคเกอร์) กรมธรรม์ประกันชีวิต

จำกัด

บริษัท อุตสาหกรรม ผลิตสินค้า 5,000,000 99.88 4,994,000

ซิงเกอร์ (ประเทศ

ไทย) จำกัด

บริษัทร่วม ไม่มี

ณ วันที่ 31 ธันวาคม พ.ศ. 2550 นโยบายการลงทุนในบริษัทย่อยเหล่านี้จะยังคงการถือหุ้นเท่าเดิม
ทั้งนี้คณะกรรมการและผู้บริหารของบริษัทย่อยเป็นผู้บริหารที่คณะฝ่ายจัดการคัดเลือกจากผู้บริหารภายในบริษัท
ให้ทำหน้าที่ควบคุมดูแลในการดำเนินงานของบริษัทย่อย
เพื่อให้สอดคล้องกับนโยบายหลักในการประกอบกิจการของบริษัท บริษัทฯ
มีเงินลงทุนรวมในบริษัทย่อยเท่ากับ 5.19 ล้านบาท โดยคิดเป็นสัดส่วนร้อยละ 0.21
ของสินทรัพย์รวม
6.  โครงการในอนาคต

ในปัจจุบันบริษัทที่ดำเนินธุรกิจขายตรงเช่าซื้อสำหรับเครื่องใช้ไฟฟ้าภายในบ้านมีอยู่เพียง 2
บริษัทใหญ่ๆซึ่งได้แก่ บริษัทไมด้าลิสซิ่ง และบริษัท ซิงเกอร์ประเทศไทย
แต่เนื่องจากบริษัทไมด้าลิสซิ่ง ได้หันไปเน้นลงทุนในธุรกิจด้านอื่นคงเหลือแต่เพียงบริษัท
ซิงเกอร์ประเทศไทย ที่ยังคงมุ่งมั่นที่จะพัฒนาธุรกิจนี้ให้มีการเติบโตเพิ่มขึ้น
ด้วยเล็งเห็นว่าอัตราการเติบโตของธุรกิจเครื่องใช้ไฟฟ้าเริ่มอิ่มตัวแล้วจากอัตราการเป็นเจ้าของเครื่องใช้ไฟฟ้าภายในบ้านอันได้แก่
โทรทัศน์ และตู้เย็นที่มีถึง 98 และ 90 เปอร์เซ็นต์ตามลำดับ
อีกทั้งการดำเนินธุรกิจเช่าซื้อนี้มีความเสี่ยงมากที่จะไม่ได้รับการชำระเงิน แต่ผู้บริหารของบริษัท
ซิงเกอร์ประเทศไทยกลับมองว่าการเติบโตของเครื่องใช้ไฟฟ้าอันได้แก่
โทรทัศน์และตู้เย็นนั้นไม่ได้มีแค่เพียง 2 และ 10 เปอร์เซ็นต์ดังกล่าว
กลับมองว่าอัตราการเติบโตของเครื่องใช้ไฟฟ้าดังกล่าวมีถึง 98 และ 90
เปอร์เซ็นต์ภายใต้การมองตลาดแบบสินค้าแทนที่ (Replacement Market)
ประกอบกับศักยภาพของบริษัทซิงเกอร์ประเทศไทยที่ได้ดำเนินธุรกิจขายตรงเช่าซื้อสำหรับเครื่องใช้ไฟฟ้านี้มามากกว่า
120 ปี ดังนั้นบริษัทจึงได้วางแผนการตลาดในช่วงระยะ 2-3
ปีข้างหน้านี้หันมาพัฒนาธุรกิจด้านนี้ให้มีการเติบโตอย่างยั่งยืนด้วยการ

-   ปรับปรุงคุณภาพเครื่องใช้ไฟฟ้าภายในบ้านภายใต้ยี่ห้อ ซิงเกอร์ (SINGER)
    ให้มีคุณภาพดีขึ้นจากข้อบกพร่องที่เกิดขึ้นในอดีต

-   พัฒนาการให้บริการหลังการขาย ด้วยการให้บริการซ่อมถึงบ้านลูกค้า (Service at home)
    สำหรับเครื่องใช้ไฟฟ้าภายในบ้านทุกชนิดทุกยี่ห้อ

-   ให้บริการสินค้าตีแลก (Trade-in) สำหรับเครื่องใช้ไฟฟ้าภายในบ้านทุกชนิดทุกยี่ห้อของลูกค้า

-   มอบประกันอุบัติเหตุ วงเงินคุ้มครองสูงสุด 60,000 บาท
    แก่ลูกค้าที่ซื้อสินค้าเครื่องใช้ไฟฟ้าซิงเกอร์แบบเงินผ่อน

-   พัฒนาศูนย์พิจารณาเครดิตก่อนขาย (Credit Center
    Offices)ที่ได้จัดตั้งขึ้นในแต่ละเขตให้สามารถทำการพิจารณาเครดิตลูกค้าก่อนที่จะมีการขายให้มีประสิทธิภาพมากชึ้น

-   จัดให้มีการรับสมัครพนักงานขายที่ได้รายได้จากค่านายหน้าจากการขายเพิ่มขึ้น
    พร้อมกับจัดตั้งหน่วยขายเพิ่มขึ้น (Sale Units)

-   ฝึกอบรมให้พนักงานขายมีความรู้เรื่องเกี่ยวกับสินค้าและบริการ
    เพื่อนำเสนอให้กับลูกค้าได้ตามที่ลูกค้าต้องการ

-   พัฒนาปรับปรุงระบบสารสนเทศ
    (IT)ในการปฏิบัติงานระหว่างสำนักงานใหญ่กับสาขาให้เป็นระบบเชื่อมโยง (Net Work)
    ที่มีประสิทธิภาพมากยิ่งขึ้น

-   จัดตั้งหน่วยงานอิสระในการติดตามหนี้สูญที่เกิดขึ้น

ด้วยการจัดการดังกล่าว พร้อมกับโอกาสทางการตลาดที่คู่แข่งขันโดยตรงหันไปทำธุรกิจด้านอื่น
บริษัทคาดว่ายอดขายจากเครื่องใช้ไฟฟ้าภายในบ้านจะกลับคืนมา
จนทำให้บริษัทสามารถพลิกฟื้นกลับมามีกำไรได้ และหลังจากนั้น
บริษัทก็จะทำการปรับปรุงและเพิ่มร้านสาขาเพื่อรองรับยอดขายและบริการที่เพิ่มขึ้น

เพื่อป้องกันความเสี่ยงที่อาจจะเกิดขึ้นกับเศรษฐกิจ
และปัจจัยอื่นที่นอกเหนือจากการควบคุมของบริษัทจนทำให้แผนการตลาดไม่เป็นไปตามที่คาดคะเน
ในปี 2552 บริษัทจะไม่ลงทุนในการปรับปรุงและเพิ่มร้านสาขา
คงแต่เพิ่มพนักงานขายที่ได้รายได้จากค่านายหน้าจากการขายเท่านั้น
พร้อมกับปรับปรุงประสิทธิภาพในการทำงานเพื่อให้เกิดการประหยัดด้วยการกลยุทธ์แบบ Defensive
Strategies
[] แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม พ.ศ. 2551

บริษัท ซิงเกอร์ประเทศไทย จำกัด (มหาชน)

สารบัญ FILE

ปกหน้าและสารบัญ singerta.doc

ส่วนที่ 1 ข้อมูลสรุป (Executive Summary) singertb.doc

ส่วนที่ 2 บริษัทที่ออกหลักทรัพย์ singertc.doc

2-2 ปัจจัยความเสี่ยง singertd.doc

2-7 ลักษณะการประกอบธุรกิจ singerte.doc

2-10 การประกอบธุรกิจของแต่ละสายผลิตภัณฑ์ singertf.doc

2-18 การวิจัยและการพัฒนา singertg.doc

2-19 ทรัพย์สินที่ใช้ในการประกอบธุรกิจ singerth.doc

2-21 โครงการในอนาคต singerti.doc

2-22 ข้อพิพาททางกฎหมาย singert1.doc

2-23 โครงสร้างเงินทุน singertk.doc

2-28 การจัดการ singertl.doc

2-42 การควบคุมภายใน singertm.doc

2-45 รายการระหว่างกัน singertn.doc

2-47 ฐานะการเงินและผลการดำเนินงานและค่าสอบบัญชี singerto.doc

2-53 ข้อมูลอื่นที่เกี่ยวข้อง singertp.doc

ส่วนที่ 3 การรับรองความถูกต้องของข้อมูล singertq.doc

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท singertr.doc

เอกสารแนบ 2 รายละเอียดเกี่ยวกับกรรมการของบริษัทย่อย singerts.doc

เอกสารแนบ 3 อื่นๆ singertt.doc
ส่วนที่ 3

การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีนั้น
ให้ผู้มีอำนาจลงนามผูกพันบริษัท* ลงลายมือชื่อพร้อมทั้งประทับตราบริษัท (ถ้ามี)
ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน และ
กระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุม ดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 20 กุมภาพันธ์ 2552
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายไพฑูรย์ ศุกร์คณาภรณ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายไพฑูรย์ ศุกร์คณาภรณ์ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น”

ชื่อ - สกุล ตำแหน่ง ลายมือชื่อ

1. นายบุญยง ตันสกุล กรรมการ และรองกรรมการผู้จัดการ
................................................

2. นายไพฑูรย์ ศุกร์คณาภรณ์ กรรมการและผู้อำนวยการฝ่ายบัญชีและการเงิน
.................................................

ชื่อ - สกุล ตำแหน่ง ลายมือชื่อ

ผู้รับมอบอำนาจ นายไพฑูรย์ ศุกร์คณาภรณ์ กรรมการและผู้อำนวยการฝ่ายบัญชีและการเงิน
…………………………